Hrvatski sabor
20040323

Pa reći ću nekoliko stvari koje su bitne i zbog javnosti, ali i zbog zastupnika koji nemaju tako dugi staž u Hrvatskom parlamentu i ne sjećaju se svih mogućih varijanti koje su se događale u Hrvatskom saboru, a koje su sve do jedne od prve pa do današnje zapravo išle ka tome da ruše i dostojanstvo hrvatskog parlamenta i dostojanstvo zastupnika u ovom Visokom domu od toga da se cijelu noć ovdje kampiralo u Saboru sa termosicama i sendvičima pa do različitih rješenja od kojih su neka bila i elegantna. Kolege koji su zajedno sa mnom bili u Županijskom domu, sjećaju se prilično elegantnih rješenja iz Županijskog doma, ali nikada nešto takvo nije saživjelo. No, pravo zastupnika na postavljanje pitanja predsjedniku i članovima Vlade tijekom tzv. "Aktualnog prijepodneva" ili nekog vremena za postavljanje pitanja, dakako sigurno jedan od temelja na kojima počiva parlamentarna demokracija i to ne samo u našoj zemlji nego praktički u svijetu. Zastupnička pitanja imaju dvije temeljne svrhe.